


TECHNINĖ SPECIFIKACIJA

1. SĄVOKOS IR SUTRUMPINIMAI
1.1. Pirkėjas arba Bendrovė – AB „Energijos skirstymo operatorius“.
1.2. Tiekėjas arba DET – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį, ir kuris pagal Lietuvos Respublikos teisės aktus veikia kaip elektros energijos nepriklausomas tiekėjas ir kaip disbalanso valdymo paslaugos  tiekėjas.
1.3. Sutartis – Sutartis, sudaroma tarp Tiekėjo ir Pirkėjo dėl Pirkimo objekto.
1.4. Prekės – Elektros energija su disbalanso valdymo paslauga.
1.5. PSO – Perdavimo sistemos operatorius.
1.6. Disbalansas – per atsiskaitymo už Disbalansą laikotarpį apskaičiuotas energijos kiekis lygus skirtumui tarp faktinio ir planinio balansų, atsiskaitant su PSO perdavimo tinklo riboje.
1.7. Atsiskaitymo už disbalansą laikotarpis – PSO nustatytas rinkos dalyviams  15 minučių laikotarpis, kuriam yra nustatomos Disbalanso apimtys ir Disbalanso kainos.
1.8. Kilmės garantija - žaliosios energijos patvirtinimas ar ekvivalentas, kaip tai aprašyta Europos Sąjungos ir Lietuvos Respublikos reglamentuojančiuose teisės aktuose.
2. PIRKIMO OBJEKTAS
2.1. Elektros energija su disbalanso valdymo paslauga,  su Kilmės garantija Pirkėjo technologinių nuostolių elektros energijos poreikiui. 
3. PIRKIMO OBJEKTO APIMTYS
3.1 Metinis preliminarus perkamų Prekių (elektros energijos) kiekis – 203 000 MWh (+/-40%). Pirkėjas neįsipareigoja nupirkti viso nurodyto kiekio, tačiau Pirkėjas turi teisę pirkti Prekes neviršydamas 284 000 MWh (maksimalaus metinio kiekio).
3.2 Metinė Bendrovės iš perdavimo ir skirstomojo tinklo įsigytos elektros energijos apimtis, kuriai užtikrinama disbalanso paslauga – 850 000 MWh (+/- 20%).
3.3 [bookmark: _Hlk117153266]Preliminari metinė Kilmės garantijų apimtis – 203 000 MWh (+/-40%), t. y. turi sudaryti ne mažiau, kaip 100 proc. Pirkėjo iš Tiekėjo perdavimo tinkle nupirktos elektros energijos.
3.4 Perkamos elektros energijos preliminaraus kiekio tiekimas metų eigoje suderintu grafiku, pateikiamas lentelėje Nr. 1: 
Lentelė  Nr. 1 
	Mėn.
	Sausis
	Vasaris
	Kovas
	Balandis
	Gegužė
	Birželis
	Liepa
	Rugpjūtis
	Rugsėji
	Spalis
	Lapkritis
	Gruodis

	MWh
	26 000
	23 000
	20 000
	14 000
	8 000
	8 000
	8 000
	10 000
	15 000
	21 000
	24 000
	26 000



4. SUTARTINIŲ ĮSIPAREIGOJIMŲ VYKDYMO VIETA
4.1 Prekės turės būti pristatomos: Lietuvos Respublikos – elektros energijos perdavimo sistema. 
5. REIKALAVIMAI PIRKIMO OBJEKTUI
5.1. Esamos situacijos aprašymas
5.1.1. Bendrovė 2026 metams įsigyja trūkstamą elektros energiją savo ir garantinio tiekimo klientų poreikiams.
5.1.2. Perkant visą trūkstamą elektros energiją kartu siekiama, kad elektros energija būtų įsigyjama vadovaujantis mažiausių sąnaudų principais.
5.1.3. Bendrovė vykdydama ūkinę veiklą, siekia kuo mažesnio poveikio aplinkai, todėl technologiniam poreikiui sunaudotai elektros energijai įsigyja elektros energijos Kilmės garantijas, patvirtinančias, kad elektra pagaminta iš atsinaujinančių energijos išteklių.
5.1.4. Tiekėjas prisiima disbalanso atsakomybę pieš PSO už Pirkėjo elektros energijos poreikio subalansavimą, jei suderintas ataskaitinio laikotarpio elektros energijos įsigijimo  15 min.  grafikas skyrėsi nuo Pirkėjo faktinio elektros energijos kiekio poreikio.
5.1.5. Viso Sutarties galiojimo laikotarpiu Tiekėjas turi turėti galiojančią sutartį ar kitą susitarimą su  PSO (LITGRID AB), suteikiančią teisę Tiekėjui teikti šioje techninėje specifikacijoje nurodytas disbalanso energijos tiekimo paslaugas. 
5.1.6. Viso Sutarties galiojimo laikotarpiu Tiekėjas turi turėti teisę dalyvauti biržoje Nord Pool (Nord Pool AS) ir įsigyti Prekes. 
5.2. [bookmark: _Hlk72316056]Pirkimo objekto aprašymas
5.2.1. DET atliekamos funkcijos.
5.2.1.1. Bendrovės elektros energijos poreikio prognozavimas: 
5.2.1.1.1. DET, atsižvelgdamas į Bendrovės pateiktas sumines mėnesines elektros energijos poreikio prognozes bei prognozuojamą  15 min. elektros energijos gamybos kiekių įsigijimą Bendrovės skirstomajame elektros tinkle, turi atlikti  15 min. Bendrovės elektros energijos poreikio iš perdavimo tinklo prognozavimą.
5.2.1.1.2. Prognozuojama metinė gamyba iš atsinaujinančių ir /ar kitų energijos šaltinių, kuriuos Bendrovė planuoja nupirkti skirstomajame tinkle sudarys apie 336 000 MWh.
5.2.1.2. 15 min. elektros energijos kiekių, kuriuos Bendrovė nupirks perdavimo tinkle ne iš DET, derinimas:
5.2.1.2.1. DET, formuodamas Bendrovės elektros energijos įsigijimo portfelį, kiekvieną pirmadienį Bendrovei pateikia tos savaitės Bendrovės 15 min. elektros energijos poreikio iš perdavimo tinklo prognozę bei, esant poreikiui, įvertina elektros energijos, Bendrovės perkamos iš kitų šaltinių, apimtis.
5.2.1.2.2. Metinis elektros energijos kiekis iš perdavimo tinklo, kuris Bendrovės planuojamas nupirkti ne iš DET, o iš kitų šaltinių perdavimo tinkle - apie 311 000 MWh.
5.2.1.3. DET, formuodamas Bendrovės elektros energijos įsigijimo portfelį, privalo ne vėliau nei vieną dieną prieš operatyvinę dieną įforminti užregistruojant PSO informacinėje sistemoje, elektros energijos 15 min. kiekius, kurie bus Bendrovės tiesiogiai įsigyti ar parduoti iš atsinaujinančių energijos išteklių gamintojų skirstomajame tinkle, pagal Bendrovės ir/ar PSO pateiktus prognozuojamus duomenis ir faktinius suprekiautus kitai parai iš atsinaujinančių energijos išteklių elektros energijos kiekius NordPool biržoje.
5.2.1.4. DET, formuodamas Bendrovės elektros energijos įsigijimo portfelį, privalo ne vėliau nei vieną dieną prieš operatyvinę dieną suderinti galutinius kiekvienos paros elektros energijos gamybos/tiekimo 15 min. kiekius su kitais gamintojais perdavimo tinkle, iš kurių elektros energiją Bendrovė įsigyja tiesiogiai ir juos įforminti užregistruojant PSO informacinėje sistemoje.

5.2.2. Elektros energijos pirkimas.
5.2.2.1. Pagal atliktą 15 min. Bendrovės elektros energijos poreikio iš perdavimo tinklo prognozę ir įvertintą Bendrovės perkamą elektros energijos kiekį iš kitų šaltinių, DET privalo nupirkti Bendrovei trūkstamą elektros energijos kiekį, pagal aktualios redakcijos Elektros energijos rinkos taisyklių, patvirtintų 2021 m. gruodžio 29 d. Lietuvos Respublikos energetikos ministro įsakymu Nr. 1-378, reikalavimus:
5.2.2.1.1. Visas Bendrovei trūkstamas elektros energijos kiekis, kuris Bendrovės nebus nupirktas iš kitų šaltinių, Bendrovės naudai DET perkamas Nord Pool elektros energijos biržoje. 
5.2.2.1.2. Bendrovė apmoka DET elektros energijos įsigijimo sąnaudas pagal 15 min. elektros biržos kainas Nord Pool Lietuvos kainų zonoje. 
5.2.2.1.3. DET pateikiamose sąskaitose Bendrovei, privalo išskirti elektros energijos įsigijimo biržoje kainą ir atskirai elektros energijos biržos apyvartos mokesčius.

5.2.3. Atsakomybės už elektros energijos disbalansą prisiėmimas prieš PSO (elektros energijos balansavimo paslaugos).
5.2.3.1. DET atsakinga už Bendrovės iš perdavimo sistemos tinklo įsigytos elektros energijos poreikio disbalansą prieš PSO. 
5.2.3.2. DET privalo garantuoti Bendrovei fiksuotą disbalanso paslaugos kainos procentinį dydį/maržą nuo mėnesinės biržos kainos Lietuvos kainų zonoje už faktiškai Bendrovės suvartotą elektros energijos kiekį (MWh) iš perdavimo ir skirstomojo tinklo, nepriklausomai nuo faktiškai DET patirtų elektros energijos disbalanso sąnaudų prieš PSO.
5.2.3.3. DET negali pavesti vykdyti elektros energijos balansavimo/atsiskaitymo už disbalansą funkcijos trečiosioms šalims (subteikimas negalimas).

[bookmark: _Hlk72315795]5.2.4. Kilmės garantijos.
5.2.4.1. Bendrovė, vykdydama ūkinę veiklą, siekia kuo mažesnio poveikio aplinkai. Vienas iš svarbiausių aplinkosauginių tikslų – mažinti šiltnamio efektą sukeliančių dujų (anglies dvideginio (CO2)) kiekį. Tam, kad Bendrovės veiklos poveikis būtų kiek galima mažesnis, Bendrovė įsigyja elektros Kilmės garantijas, patvirtinančias, kad Bendrovės poreikiui sunaudota elektros energija buvo pagaminta iš atsinaujinančių išteklių energijos ir/ar turi Kilmės garantijas. Viena Kilmės garantija tai 1 MWh žaliosios energijos ekvivalentas.
[bookmark: _Hlk117157027][bookmark: _Hlk117156931]5.2.4.2. DET turi perduoti Kilmės garantijas, išduotas vadovaujantis aktualios redakcijos 2016 m. lapkričio 14 d. Lietuvos Respublikos energetikos ministro įsakymu Nr. 1-298 patvirtintų Elektros energijos, pagamintos iš atsinaujinančių energijos išteklių, kilmės garantijų išdavimo, perdavimo ir jų galiojimo panaikinimo bei kilmės garantijų naudojimo priežiūros ir kontrolės, taip pat kitų valstybių narių išduotų kilmės garantijų pripažinimo Lietuvos Respublikoje taisyklių“(toliau - Taisyklės) reikalavimais. 
5.2.4.3. Kilmės garantijose turi būti nurodyta:
· energijos rūšis;
· energijos ištekliai, iš kurių buvo pagaminta energija;
· kita informacija pagal Taisyklių reikalavimus. 
[bookmark: _Hlk117153351]5.2.4.4. Elektros Kilmės garantijos turi būti pateiktos 2026 metais Bendrovės nupirktos iš perdavimo tinklo elektros energijos kilmei iš atsinaujinančių išteklių pagrįsti. Tikslus reikalingas Kilmės garantijų kiekis bus pateikiamas kiekvieną kalendorinį mėnesį už pasibaigusį ataskaitinį laikotarpį (kalendorinį mėnesį). DET turi el. paštu Bendrovei pateikti dokumentą (pvz. sertifikatą), patvirtinantį elektros kilmės garantijų panaudojimą Bendrovės vardu.
6. PREKIŲ PRISTATYMO TVARKA IR TERMINAI 
6.1. Prekės perkamos ir tiekiamos šioje techninėje specifikacijoje nustatyta tvarka. 
6.2. Prekės turės būti  tiekiamos nepertraukiamai kiekvieną parą. 
6.3. Prekių tiekimo laikotarpis – 12 (dvylika) mėnesių, pagal sudaromos Sutarties nuostatas. 
6.4. DET funkcijų vykdymo laikotarpis nuo 2026-01-01 (00:00 val.) iki 2026-12-31 (24:00 val.), kuris nėra skaidomas į dalis ar laikotarpius.
7. KOKYBĖ IR TRŪKUMŲ ŠALINIMAS
7.1. Tiekėjas (DET), formuodamas Bendrovės elektros energijos įsigijimo portfelį, privalo ne vėliau nei vieną dieną prieš operatyvinę dieną įforminti, užregistruojant PSO informacinėje sistemoje, elektros energijos 15 min. kiekius, kurie bus Bendrovės tiesiogiai įsigyti ar parduoti iš atsinaujinančių energijos išteklių gamintojų skirstomajame tinkle, pagal Bendrovės ir/ar PSO pateiktus prognozuojamus duomenis ir faktinius suprekiautus kitai parai iš atsinaujinančių energijos išteklių elektros energijos kiekius NordPool biržoje. Nepateikus, neužregistravus ar pateikus nekorektiškus duomenis į PSO informacinę sistemą, Tiekėjas kompensuoja Pirkėjui už susidariusį disbalansą ir patirtas papildomas išlaidas PSO taikomomis disbalanso kainomis. Nepateikus, neužregistravus ar pateikus nekorektiškus duomenis dėl Kilmės garantijų, Tiekėjo apskaičiuota suma mažinama Kilmės garantijų įkainiu (Eur/MWh), apskaičiuojant pagal nepateiktą Kilmės garantijų kiekį MWh. Nepateikus, neužregistravus ar pateikus nekorektiškus duomenis dėl Kilmės garantijų, Tiekėjo fiksuotas įkainis (marža) sumažinamas 2,50 Eur/MWh apskaičiuojant pagal nepateiktą Kilmės garantijų kiekį MWh. 
7.2. Terminas, per kurį turi būti ištaisomi nustatyti trūkumai - 1 d. d. 
8. APMOKĖJIMO SĄLYGOS
8.1 Už Bendrovės naudai įvykdytą elektros energijos įsigijimą iš elektros energijos biržos, Pirkėjas su DET 
atsiskaito kas savaitę, elektros biržos 15 min. kainomis pagal pateiktus mokėjimo dokumentus.
8.2 Už visas kitas DET funkcijas, Kilmės garantijas Pirkėjas atsiskaito vieną kartą per  kalendorinį mėnesį, iki po ataskaitinio mėnesio paskutinės kalendorinės dienos.
9. KARTU SU PRISTATOMOMIS PREKĖMIS PATEIKIAMI DOKUMENTAI
9.1 Tiekėjas pateikiamoje sąskaitoje nurodo per ataskaitinį laikotarpį patiektą Prekių kiekį  ir pateikia el. paštu Kilmės garantijas (iki 15 kal. dienos) išreikštas energijos vienetais, vadovaujantis pažymos duomenimis, kurią pasibaigus ataskaitiniam laikotarpiui Tiekėjui pateikia Pirkėjas. Perdavimo – priėmimo aktai Sutarties vykdymo metu nebus pasirašomi, lygiaverčiu dokumentu bus laikoma šiame punkte nurodyta pažyma.




